Ota-onasining qarshiligiga qaramay aktrisalikka qadam qo‘ygan Bollivud yulduzlari (foto)

Aksariyat aktyor va aktrisalar farzandlari yoki oila a’zolarini kino san’atiga kirib kelishiga yo‘l qo‘ymaydi. Balki ular boshidan o‘tkazgan qiyinchiliklar uchun qarshi chiqar yoki tanlagan kasbidan afsuslangani uchun shunday yo‘l tutar. Lekin kino san’atiga chinakam muhabbat qo‘yganlar har qanday to‘siqni yengib o‘tishda o‘zida kuch topadi, xuddi quyida keltirilgan qahramonlar kabi.
Soxa Ali Xon

Soxa Ali Xon – aktrisa Sharmila Tagor va kriketchi Mansur Ali Xonning qizi. U 25 yoshida aktrisa bo‘lishga qaror qilgan, ammo bunga ota-onasi qarshi chiqqan. Hattoki uning akasi aktyor Saif Ali Xon ham hayron bo‘lgan. London iqtisodiyot va siyosatshunoslik maktabining magistr darajasiga ega bo‘lgan Oksford universitetining bitiruvchisi Soxa bankda ishlagan, ammo 2004-yilga hammasidan voz kechib, kino san’atiga qadam qo‘ygan.
“Men aktrisa bo‘laman, deb o‘ylamagandim. Ammo bankda ishlagandan so‘ng bu kasb meniki emasligini anglab yetdim. Avvaliga aktrisa bo‘lsam, barcha akam va onam bilan meni taqqoslaydi va oson yo‘lni tanlaganimni ta’kidlashadi, degan fikr bor edi. Ammo ortiq kuta olmasdim, teatr va rol ijro etishni yaxshi ko‘rardim”, − deydi ilk debyutini “Yurak ko‘prog‘ini so‘raydi” filmida Shaxid Kapur bilan ijro etgan Soxa.
Bxumi Pednekar

Konferensiyalarning birida nutq so‘zlagan Bxumi oilasiga aktyorlik haqida gapirish oson emasligini tan olgan, chunki uning oilasida kino sohasiga aloqador hech kim yo‘q edi.
“Men ota-onamni aktrisa bo‘lishimga qanday ishontirish haqida o‘ylar edim. Bobom bir vaqtlar teatrda rol ijro etgan bo‘lsada, filmlarda qahramon bo‘lish oilamiz uchun taqiqlangan edi. Shuningdek, men yurist, muhandis va shifokorlar orasida ulg‘aydim. Ular mening qarorimni xuddi dushmanlardek qabul qildi va meni bu yo‘ldan qaytarishga urindi”, − deydi Bxumi.
16 yoshga to‘lgan Bxumi kino maktabiga borishga qaror qiladi va to‘lovni amalga oshirish uchun talabalik kreditidan foydalanadi.
“Nima qilishni bilmas edim, ammo o‘jarligim ham qolmadi. Kino maktabiga o‘qishga kirgan bo‘lsamda, u yerdan chetlashtirildim. Bu rollarni yomon ijro etganimdan emas, balki intizom uchun edi. Bu esa hayotimdagi eng katta pushaymonlardan biri bo‘lib qoldi. Shundan so‘ng ota-onam umuman aktyorlik haqida o‘ylashimni taqiqladi va bir necha oy mobaynida o‘qishimga to‘langan kreditning qarzini to‘ladi”, − deydi Bxumi.
Uning uchun hammasini qaytadan boshlash juda qiyin bo‘lgan. Ammo Bxumi Yash Raj Films kasting bo‘limidagi ishlab chiqarish uyiga ishga kiradi va u yerda 5 yil ishlaydi. 2015-yilga kelib, Ayushman Xurana bosh rolni ijro etgan “Quvvatingni ber/ Mening kelinim XXL” filmida rol ijro etgan.
Kangana Ranaut

Kangananing otasi tadbirkor Amardip va onasi maktab o‘qituvchisi Asha har doim qizining shifokor bo‘lishini orzu qilar edi. Maktabdan so‘ng Kangana Simladagi Ilmiy kollejga o‘qishga kigan, lekin u juda yaxshi o‘qishiga qaramay, bu kasbda ishlay olmasligini anglagan.
“Men dastlab shifokor bo‘lishni istar edim. Ammo talabalar ilm olishning bir necha variantiga ega, men Dehliga ko‘chib o‘tdim va u yerda o‘zimni teatrda sinab ko‘rishga qaror qildim”, − deydi aktrisa.
“Hali bir qarorga kelib ulgurmasimdanoq, suratlarimni reklama agentliklariga yuborganman. Hattoki fransuz tilini ham o‘rganishni yo‘lga qo‘ygan edim, chunki Parijda modellar uchun bir qancha imkoniyatlar mavjud edi. Keyinchalik maktabni tashlaganimni bilgan ota-onam meni uydan haydagan. Oramizdagi munosabatlar ham to‘xtagan. Keyinchalik Mumbayga ko‘chib ketdim, men uchun juda qiyin damlar edi. Ular meni qiyinchilikda qolganimni bilgach, pul yuborishgan, lekin men qabul qilmadim”, − deydi Kangana.
U bir qancha qiyinchiliklarni yengib o‘tib, bugungi kunda Hindistonning eng taniqli aktrisasiga aylangan.
Karishma Kapur

Kapurlar sulolasida deyarli barcha erkaklar kino sohasiga aloqador, ammo ayollarga bu borada ruxsat berilmagan. Shuning uchun ham Karishma kino olamiga kirib kelganida, uning otasi Randxir qizining qarorini qabul qilmagan. U filmlarda rol ijro etadigan ayollarni yoqtirmas edi. Ammo Karishma va uning onasi Babita o‘z qarorida sodiq qoldi. 17 yoshida Karishma maktabni tashlab, “Sevgi garovlari” filmida bosh rolni ijro etdi.
Janvi Kapur

Ommaviy axborot vositalari ko‘pincha Shridevining qizlari – Janvi va Kushini Kardashyanning hindistonlik singillari deb ataydi. Yoshligidanoq ommaning e’tiborida bo‘lgan qizlar Bollivudda yulduzga aylanishi aniq edi. Ammo unday bo‘lmadi.
“Janvi filmda suratga tushmoqchi ekanligini aytdi, ammo men bunga qarshi edim. Bollivud yomon joy emas, uni juda yaxshi bilaman. Lekin ona sifatida uning turmush qurganidan xursand bo‘lar edim”, − deya ta’kidlagan aktrisaning marhuma onasi Shridevi.
Ehtimol, Shridevi o‘zi  ko‘rgan qiyinchiliklarni qiziga ravo ko‘rmaganligi uchun ham qarshi bo‘lgandir. Ammo Janvi o‘zining debyutini 2018-yil “Yurak urishi” filmi bilan boshladi va buni ko‘rish uning onasiga nasib etmadi.
Sara Ali Xon

Saif Ali Xon yagona qizi Sara ota-onasining izidan borib, aktrisa bo‘lishni xohlayotganini bilgach, uning qaroridan norozi bo‘lgan. Chunki ushbu sohada 25 yildan buyon ishlagan aktyor o‘z kasbini beqaror, deb biladi.
Shuning uchun qizini Nyu-Yorkdagi Kolumbiya universitetiga tarix va siyosatshunoslikdan ta’lim olishi uchun yuborgan. O‘sha vaqtda uning qizi og‘ir vaznga ega bo‘lib, filmlarda rol ijro etishi haqida biror narsa deyish qiyin edi.
“Dadam menga aktrisa bo‘lishimga imkon beradigan ikkita shartni qo‘ydi, birinchisi, oliy ma’lumotli bo‘lish. Ikkinchisi vazn yo‘qotish. U ikkinchi shartni amalga oshirolmaydi, deb o‘ylagandi”, − deydi Sara.
“Saraning malakasini hisobga olsa, u Nyu-Yorkda bemalol ishlashi va yashashi mumkin. Aktrisalik unga nima uchun kerakligini tushunmayman”, − deydi Saif Ali Xon. Ammo Sara buni amalga oshirdi. U uch yilda o‘qishni tamomlab, bir yarim yil vazni ustida ishladi. U debyut rolini “Kedarnatx” filmida ijro etdi va aynan debyut roli uchun “Eng yaxshi aktrisa” mukofotiga sazovor bo‘ldi.